The Roop
The Roop on Vilniusest pärit Leedu pop rock bänd. Bändi kuuluvad Vaidotas Valiukevičius, Robertas Baranauskas ja Mantas Banišauskas. Bänd valiti 2020. aasta Eurovisiooni lauluvõistlusel Leedut esindama lauluga "On Fire". Võistlus jäi aga koroonapandeemia tõttu ära. Ansambel valiti taas Leedut esindama 2021. aasta Eurovisiooni lauluvõistlusel, kus looga "Discoteque" saadi 8. koht.